ΓΡΑΠΤΗ ΕΡΩΤΗΣΗ P-1386/01

υποβολή: Guido Podest (PPE-DE) προς το Συμβούλιο

(7 Μαΐου 2001)

Θέμα: Κλιμάκωση της βίας στην πρώην Γιουγκοσλαβική Δημοκρατία της Μακεδονίας

Η κλιμάκωση της βίας που έχουν προκαλέσει στην πρώην Γιουγκοσλαβική Δημοκρατία της Μακεδονίας οι εξτρεμιστές Αλβανοί απειλεί να θέσει σε κίνδυνο τη σταθερότητα στην περιοχή, σε σημείο που γίνεται λόγος για μία νέα πυριτιδαποθήκη στα Βαλκάνια. Οι φόβοι που δημιουργούν τα αιτήματα της αλβανικής μειονότητας δεν συνδέονται τόσο με το αίτημα της αυτονομίας, όσο με εκείνο της δημιουργίας μιας Μεγάλης Αλβανίας που θα μπορούσε να οδηγήσει σε μία νέα σύρραξη στην περιοχή των Βαλκανίων.

Η ΠΓΔΜπέστη σοβαρές συνέπειες από τον πόλεμο στη Σερβία, τόσο από οικονομική, όσο και από κοινωνική άποψη, δεδομένου ότι δέχθηκε πολυάριθμους Αλβανούς πρόσφυγες από το Κοσσυφοπέδιο.

Επιπλέον, με την πρόσφατηπογραφή ανάμεσα στη Μακεδονία και την ΕΕ της συμφωνίας σταθερότητας και σύνδεσης, η ΕΕ επιβεβαιώνει τηνποστήριξή της προς τη Μακεδονία και την σταδιακή σύσφιξη των δεσμών της χώρας αυτής με την Ένωση.

Πώς σκοπεύει το Συμβούλιο να καταστήσει ασφαλέστερα τα σύνορα αυτής της Δημοκρατίας και ποια μέτρα σκοπεύει να λάβει για να εμποδίσει τη διακίνηση όπλων και την είσοδο Αλβανών ανταρτών;

Ποιες δράσεις σκοπεύει να αναλάβει η ΕΕ, σε συνεργασία με τους διεθνείς εταίρους προκειμένου να θέσει τέρμα σε αυτήν την κατάσταση, προτού επιδεινωθεί περαιτέρω;

Σκοπεύει το Συμβούλιο να απευθύνει έκκληση στο Συμβούλιο Ασφαλείας του ΟΗΕ για την έκδοση συμπληρωματικής εντολής της Kfor στη Μακεδονία, ούτως ώστε να μην περιορισθούν οι δράσεις των δυνάμεων ασφαλείας μόνον στον έλεγχο των συνόρων, αλλά να καταστεί δυνατή ενδεχόμενη παρέμβασή τους στο πλαίσιο της εντολής που ενδεχομένως θα τους δοθεί, σύμφωνα με την επιθυμία που εξέφρασε η Πρόεδρος του ΕΚ Nicole Fontaine κατά την εναρκτήρια ομιλία της στο Ευρωπαϊκό Συμβούλιο της Στοκχόλμης;

Απάντηση

(27 Σεπτεμβρίου 2001)

Το Συμβούλιο ανησυχεί σοβαρά με το βαθμό έντασης και βίας -που η ΕΕ έχει επανειλημμένα καταδικάσει με τις αυστηρότερες εκφράσεις- στην Πρώην Γιουγκοσλαβική Δημοκρατία της Μακεδονίας. Τα επεισόδια αυτά αποτελούν επικίνδυνη πρόκληση από μέρους των αλβανικής εθνότητας εξτρεμιστών, με σκοπό να οδηγηθεί η κυβέρνηση της ΠΓΔΜ στη δίνη μιας κανονικής πολεμικής σύρραξης.

Παρ'όλα ταύτα,πάρχουν καλύτερα νέα καθώς και περιθώρια ελπίδων: ο Γενικός Γραμματέας/Ύπατος Εκπρόσωπος της ΕΕ κ. Χαβιέ Σολάνα διαδραμάτισε, με την έντονη προσωπική του δέσμευση και τις πολυάριθμες επισκέψεις του στη χώρα από τότε που εκδηλώθηκε η κρίση, αποφασιστικό ρόλο στη δρομολόγηση του διαλόγου μεταξύ εθνοτήτων, στα πλαίσια Διακομματικής Επιτροπής για την Ευρώπη στις 13 Μαΐου σχηματίσθηκε Κυβέρνηση εθνικής ενότητας στην οποία συμμετέχουν τα κυριότερα πολιτικά κόμματα των Αλβανών και η οποία χαιρετίστηκε θερμά από το Συμβούλιο ως σημαντικό βήμα προς την στενότερη συνεργασία μεταξύ των διαφόρων εθνοτήτων της χώρας. Ηπογραφή της Συμφωνίας Σταθερότητας και Σύνδεσης με την ΠΓΔΜ στις 9 Απριλίουπήρξε ισχυρός μοχλός στα χέρια της ΕΕ, θα εξακολουθήσει δε να συνιστά σημαντικό μέσο με το οποίο θα δεσμεύεται η κυβέρνηση της ΠΓΔΜ.

Η ΕΕ έχει τονίσει απερίφραστα ότι η νέα κυβέρνηση πρέπει να φέρει γρήγορα και συγκεκριμένα αποτελέσματα, ιδίως σε θέματα που άπτονται της κατάστασης των μειονοτήτων (π.χ. ο νέος τηλεοπτικός σταθμός στα αλβανικά, η πρόοδος των αλβανικών στο Πανεπιστήμιο Νοτιοανατολικής Ευρώπης του Τετόβου, η έγκαιρη ανοικοδόμηση των κτιρίων που καταστράφηκαν από τις εχθροπραξίας κ.λ.π.). Η Ευρωπαϊκή Ένωση θα στηρίξει τις προσπάθειες της ΠΓΔΜ προς τον σκοπό αυτόν. Κατά την άποψη της ΕΕ, η εμφάνιση έγκαιρων και χειροπιαστών αποτελεσμάτων είναι ζωτικής σημασίας προκειμένου να διατηρηθεί η πολιτική διαδικασία, να απομονωθούν οι εξτρεμιστές και να πλησιάσει η ΠΓΔΜ περισσότερο την Ευρώπη.

Η Υπουργική Τρόικα της ΕΕ που επισκέφθηκε τα Σκόπια στις 16 Μαΐου 2001 μετέφερε με σαφήνεια το μήνυμα της ΕΕ προς όλους τους συνομιλητές της.